Janavara
Janavara (isp. Yanahuara, keč. Yanawara) – miestas Peru, Arekipos departamente, Arekipos priemiestis. Būdingi kolonijinio stiliaus pastatai, siauros gatvės, kaip ir Arekipoje daugelis pastatų pastatyti iš balto mūro. Yra 1750 m. pastatyta Šv. Jono Krikštytojo (San Juan Bautista) bažnyčia. Iš Janavaros atsiveria geras vaizdas į 3 ugnikalnius (Misti, Čančani ir Pikču Pikču). Miestas yra svarbus departamento turistinis objektas.